Små (1,9-2,5 millimeter), spinkle og forholdsvis tynnhudete, mørkbrunlige biller. Av voksne individer er det foreløpig bare kjent hanner, men det antas at hunnene er larvelignende (neoteniske). Antennene er trådformede, nokså kraftige, rundt halve kroppslengden. Hodet er rundet, bredere enn langt, med små fasettøyne, munndelene sitter på undersiden av hodet og er noe reduserte. Pronotum er avrundet firkantet, litt bredere enn langt. Dekkvingene er lange og smale, flikformede, ganske tynne og myke. Beina er korte og kraftige. Larvene er avlange og bleke på farge. De har to-leddet antenner.